b'\n_START_ARTICLE_\nJan Carl Emil Hermann Sch\xc3\xb8nheyder\n_START_PARAGRAPH_\nJan Carl Emil Hermann Sch\xc3\xb8nheyder (23. oktober 1837 i Randers \xe2\x80\x93 18. december 1894 i K\xc3\xb8benhavn) var en dansk ingeni\xc3\xb8r og brand- og vandinspekt\xc3\xb8r i K\xc3\xb8benhavn._NEWLINE_Han var s\xc3\xb8n af sognepr\xc3\xa6st Christian Frederik Sch\xc3\xb8nheyder (1782-1841) og Henriette Dorothea van Deurs (1797-1850). Han blev 1856 student og tog 1857 filosofikum, blev 1863 cand.polyt., var 1863-64 assistent ved ombygningen af Frederikshavns Havn og projektering af Limfjordsbroen, fra 1. juli 1864 assistent ved K\xc3\xb8benhavns Vandv\xc3\xa6rk, 1. august 1870 brandinspekt\xc3\xb8r i K\xc3\xb8benhavn. Han blev 1. februar 1884 erstattet af Sextus Meyer og udn\xc3\xa6vnt til vandinspekt\xc3\xb8r i K\xc3\xb8benhavn og blev 15. november 1888 justitsr\xc3\xa5d._NEWLINE_Han var gift med Marie Frederikke Jacobsen (4. juli 1845 i K\xc3\xb8benhavn -\xc2\xa0?).'